Mary McLeod Bethune

Mary McLeod Bethunedaing kwadro 1949 na retrato Ipinangaki Mary Jane McLeod ( 1875-07-10 ) Hulyo 10, 1875 Mayesville, South Carolina, US Nagadan Mayo 18, 1955 (1955-05-18) (nag-edad 79) Daytona Beach, Florida, Estados Unidos Mga Trabaho 
Mary Jane McLeod Bethune ( née McLeod ; Hulyo 10, 1875 – Mayo 18, 1955  ) sarong Amerikanong edukador, pilantropo, humanitarian, womanist, asin aktibista sa deretso sibil. Si Bethune nagmukna kan National Council of Negro Women kan 1935, nagmukna kan flagship journal kan organisasyon na Aframerican Women's Journal, asin nangenot sa kadakol na mga organisasyon nin mga babaeng Aprikano-Amerikano kabali an National Association for Colored Women asin an Negro Division kan National Youth Administration.

Nagmukna siya nin sarong pribadong eskwelahan para sa mga estudyanteng Aprikano-Amerikano na kan huri nagin Bethune-Cookman University. Siya an solamenteng babaeng Aprikanong Amerikano na opisyal na parte kan delegasyon kan Estados Unidos na nagmukna kan United Nations charter,  asin siya an nagkapot nin posisyon sa liderato para sa American Women's Voluntary Services na itinogdas ni Alice Throckmorton McLean.  Si Bethune nagsurat nin dakol, na nagpublikar sa nagkapirang peryodiko poon 1924 hasta 1955.

Pagkatapos magtrabaho sa pagkampanya sa pagkapredidente para ki Franklin D. Roosevelt kan 1932, siya pigbisto bilang sarong nasyonal na advisor asin nagtrabaho kaiba si Roosevelt tanganing magmukna kan Federal Council on Colored Affairs, na midbid ngunyan bilang Black Cabinet.  Kabali sa mga onra an pagdesignar kan saiyang harong sa Daytona Beach bilang sarong National Historic Landmark  asin sarong estatuwa kan 1974 bilang "an pinakaenot na monumento na nagtaong onra sa sarong Aprikanong Amerikano asin sarong babae sa sarong pampublikong parke sa Washington, DC"